Omnibus Christi fidelibus qui istam cartulam legerint vel audierint R. Kabilonensis episcopus salutem universitati vestre notificamus quod Philippus filius Henrici Tosete victum et vestitum quod habebat in domo de Maceriis in manu nostra omnino reliquit. Concessit quoque monachis eiusdem domus sicut antea concesserat quiquid habebat in parraochia Savineii et in monte Canabis et quiquid monachi participabantur cum patre suo et quartum sextarii de vinet. Hec omnia concessit et in manu nostra iuravit nonquam requirere et propter hec dederunt XL et V solidos ei. Testes : Gauterus archidiaconus, Petrus Pelerinus canonicus, Radulfus cappellanus de Dumineio, Landricus.